google/wiki40b huggingface dataset:
Den felles landbrukspolitikk

Den felles landbrukspolitikk, kjent på engelsk som Common Agricultural Policy (CAP), er betegnelsen på EUs system for landbrukspolitikk, og i det subsidier til landbruket. CAP omfattet i 2013 om lag 30 % av EUs totale budsjett mot 44 % (49 milliarder euro) i 2005. og 70 % i 1985. Subsidiene i CAP garanterer produsentene en minimumspris for produktene og direkte utbetalinger av subsidier for bestemte avlinger. Forskjellige reformer av CAP ble iverksatt i 2014.

CAP opprettes

En felles landbrukspolitikk ble foreslått av Europakommisjonen i 1960, hensikten var å samordne de seks opprinnelige EU-landenes politikk på området så man kunne få en fri flyt av landbruksvarer innen unionen. Bøndenes organisasjoner og spesielt Frankrike ønsket en sterk statlig kontroll med landbrukssektoren. 
I 1962 hadde tre viktige prinsipper blitt slått fast som styrende for CAP; et enhetlig marked, fortrinnsrett for unionen og finansiell solidaritet. Siden det har CAP vært et sentralt ledd i EUs institusjonelle system og har også tatt en stor del av EUs budsjett.
CAP blir ofte forklart som resultatet av et politisk kompromiss mellom Frankrike og Tyskland: Tyske industrivarer skulle få tilgang til det franske markedet, i motytelse ville Tyskland hjelpe til å betale for fransk landbruk.

Jordbruksstøtte og areal

I EU er Frankrike, Spania og Polen de største landbruksnasjonene; som «gamle» EU nasjoner (dvs før 2004) mottar Frankrike, Spania og Tyskland en stor del av EUs jordbruksstøtte gjennom CAP. Frankrike har historisk vært det landet som sterkest har støttet CAP.
Austrått Idrettslag

Fotball

A-laget i fotball for herrer befant i 2010 seg i 3. divisjon, men rykket ned og må spille 2011-sesongen i 4. divisjon.

Volleyball

A-laget i volleyball for kvinner spiller 2011/12-sesongen i 1. divisjon.
Skate (writer)

Skate er en norsk graffitikunstner, (writer). Han startet sin karriere på siste halvdel av 80-tallet, og var grunnlegger av crewet Da Federation (DFR), sammen med blant andre Lazy og BigBen.
Skate og BigBen er aktive writere og opprettholder aktiviteten i DFR.
Lyme Bay

Lyme Bay er et område av den Den engelske kanal sørvest i England, mellom Torbay i vest og Isle of Portland i øst. Grevskapene Devon og Dorset ligger begge ved bukten.
Området rundt Lyme Bay er en del av et verdensarvsted, Jurassic Coast, som er navnsatt på grunn av de geologiske formasjonene her fra juratiden. Jurassic Coast strekker seg over 153 km, fra Orcombe Point i nærheten av Exmouth i vest, til Old Harry Rocks i øst. Mange av de første oppdagelsene av dinosaurer og andre forhistoriske reptiler ble gjort i områdene rundt Lyme Regis og Charmouth. Blant de første som gjorde oppdagelser her var den selvlærte paleonotologen og fossilsamleren Mary Anning, i 1820-årene.
Været i bukten er temperert etter engelsk standard, og langt mere temperert enn mange andre steder ved tilsvarende breddegrad, noe som skyldes det varme vannet golfstrømmen fører med seg. Området rundt kysten av Lyme Bay er derfor et populært feriemål.
Exercise Tiger ble avholdt ved Lyme Bay, og var et prøveforsøk på invasjonen av Frankrike på D-dagen i 1944. Øvelsen ble en katastrofe da tyske motortorpedobåter dukket opp og tok livet av 749 amerikanere og briter midt i bukten.
Antispila

Utseende

Små (vingespenn 5 – 9 mm for de artene som forekommer i Norden), slanke møll. Antennene er trådformede, rundt halvparten så lange som forvingen. De artene som finnes i Norden er bronseglinsende brunlige med metalliske flekker og tverrbånd på forvingen.

Levevis

Hunnene legger egg på ulike busker og løvtrær. Begge artene som forekommer i Norden, har larver som lever på bladene av kornell (Cornus spp.). Larven lager en flekkmine i bladet, når den er utvokst, skjærer den ut et ovalt bladstykke som den bruker til å lage seg et hylster, og firer seg ned på bakken. Larven etterlater dermed et karakteristisk, ovalt hull i bladet ved siden av den tomme minen. De voksne sommerfuglene flyr om dagen.

Utbredelse

Slekten er utbredt i Nord-Amerika, Europa og det nordlige Asia, dessuten forekommer den i det sørlige Afrika og på Madagaskar.
Nykvarn

Nykvarn er et tettsted i Stockholms län i Södermanland i Sverige. Det er Nykvarn kommunes administrasjonssenter. I 2010 hadde tettstedet 6 497 innbyggere.
Gravøl

Gravøl er betegnelsen på et gjestebud i etterkant av en begravelse, som etter tradisjonen gjerne holdes sju dager etter at dødsfallet har funnet sted og derfor også kalles sjaund (av norrønt sjau, 'sju'). Da var likvaka over.

Historie

Skikken med gravøl går tilbake til hedensk tid, og har egentlig aldri vært preget av sorg over den avdøde. Formålet har vært å hedre minnet, snarere enn å dele og bearbeide sorg. Var den døde husbonden på gården, ble gravølet dessuten koblet sammen med arveølet, som markerte arvingens høytidelige overtagelse av gården.
Gravølet var ledd i den allmene drikkekulturen i Norge.
Zamtang

Fylket Zamtang (kinesisk: 壤塘县; pinyin: Rǎngtáng Xiàn) er en administrativ enhet i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. I 1999 hadde fylket 31.567 innbyggere.
Beleiringen av Anjadiva (1506)

Beleiringen av Anjadiva i 1506 fant sted da den muslimske herskeren over Goa kjempet for å utvise portugiserne fra Fort Anjediva som de hadde etablert der.Det var Adil Shah av Bijapur som invaderte. Dette var en flere årsaker til at portugiserne ble tvunget til å forlate denne kolonibosettingen.
Madalag

Madalag (Bayan ng Madalag) er en kommune i Filippinene. Kommunen ligger på øya Panay, og tilhører provinsen Aklan. Folkemengden var på 18 389 innbyggere i 2015.
Put Your Hand in the Hand

«Put Your Hand in the Hand» er en kanadisk gospelsang med melodi og tekst av Gene MacLellan, som ble utgitt på single fra albumet Put Your Hand in the Hand av Ocean. Sangen lå på en andreplass på Billboard Hot 100-singlelisten. Den var også den 22. bestselgeren i 1971.
Hi Fly Malta

Historie

Hi Fly Malta fikk driftstillatelse fra maltesiske luftfartsmyndigheter i 2013. Det er de samme eierne, det portugisiske selskapet Mirpuri Investments, som står bak både Hi Fly Malta og morselskapet Hi Fly. Forretningsmodellen er basert på wet lease, det vil si utleie av fly med besetning til andre flyselskap, og på en flåte av breibruksfly.
Hi Fly Malta skaffa seg Airbus-fly. Fire fly blei solgt til Al-Naser Airlines, brukt som frontselskap for det iranske flyselskapet Mahan Air. Malta blei brukt for å omgå USAs sanksjoner mot Iran, uten at det var kjent for Hi Fly Malta.
I 2018 skaffa Hi Fly Malta seg sin første Airbus A380. Hi Fly blei dermed det første selskapet som tok i bruk brukte fly av denne typen. Maskina tilhørte tidligere Singapore Airlines. Airbus A380en blei satt opp med 471 seter (399 økonomiklasse, 60 forretningsklasse og 12 førsteklasse). Flyet blei registrert på Malta og dekorert med slagordet Save the Coral Reefs.

Flyflåte

I august 2018 hadde Hi Fly og Hi Fly Malta en flyflåte bestående av én Airbus A321, fire Airbus A330, sju Airbus A340 og én Airbus A380. Av disse var én Airbus A330, fire Airbus A340 og den ene Airbus A380en registrert på Malta.
Røde Microphones

Røde Microphones er et australsk selskap med base i Sydney. Det ble etablert i 1967 av Henry og Astrid Freedman, og utvikler og produserer mikrofoner og relatert tilbehør. Rødes produkter er hovedsakelig brukt i profesjonelle lydstudioer såvel som i sanntids lydforsterking.
I 1994 begynte firmaet å eksportere til USA, og i 1998 eksporterte de til 31 land. Eksporten sto for over 95 % av inntekten.
Orust

Orust er en svensk øy som ligger i Bohuslän i Västra Götalands län. Den er med et areal på 345,5 km² Sveriges tredje største naturlige øy etter Gotland og Öland. Orust og en rekke mindre øyer (bl.a. Käringön, Härmanö, Gullholmen, Flatön, Malö och Lyrön) utgjør Orust kommune. Den største byen på øya er Henån med ca. 1800 innbyggere. 
Det bor, pr 2014, i underkant av 15 000 innbyggere på Orust. I 1528 bodde det 2100 personer, og i 1880 var befolkningen på sitt høyeste med 18 129 personer.  Fra 1900 til 1968 ble øyas befolkning halvert. Antallet innbyggere tredobles om sommeren.

Historie

Orust ble befolket for 11 000 år siden. Boplassene som på den tiden lå ved havnivå ligger i dag 40-50 meter over havet. I Enersbacken er det funnet økser og pilspisser fra denne tiden. Fra bronsealderen finnes det mange graver og helleristninger. I 1884 fant man et 101,5 cm langt bronsesverd i Ellösfjorden. Fra jernalderen finnes det også mange graver og en runesten. Ved freden i Roskilde i 1658 ble Bohuslen overført fra Danmark til Sverige, og Orust kom dermed inn under Sverige.

Næringsliv

Fiske har alltid vært viktig for befolkningen på Orust. 1700-tallet kalles den store sildeperioden. Slutten på sildefisket innebar avfolkning. I dag er verftsindustrien viktig på Orust.
Rubbestadneset

Wärtsilä

Wärtsilä er et stort konsern som har fabrikker mange steder i verden, blant annet i Finland, Kina og Italia. Det er rundt 800 ansatte ved Wärtsilä på Rubbestadneset. Wärtsilä er en fabrikk som produserer fremdriftsutstyr til skip og rigger, blant annet propeller, gir, fjernstyringsannlegg, reservedeler osv. Wärtsilä driver også med reparasjoner av skip.
Prosesjonskors

Et prosesjonskors er et kors eller krusifiks som bli båret i kristne prosesjoner.

Den ortodoks kirke

I de ortodokse kirkene er det forskjellige tradisjoner i forhold til bruk av prosesjonskors. Tradisjonelt har prosesjonskorset kun vært i bruk når patriarken eller lignende holder liturgi. Denne tradisjonen er fortsatt dominerende i de slaviske kirkene.
I den moderne greske tradisjonen blir korset ofte brukt i innledning til vesperen, og i den hellige liturgien, uansett hvilken grad hovedcelebranten innehar. I alle tradisjoner blir prosesjonskors brukt i utendørs prosesjoner for hendelser som Palmesøndag, korsprossesjoner og prosesjoner til ære for relikvier eller et ikon av en helgen.

Den katolske og Anglikanske Kirke

I Romersk-katolske og 
Anglikanske kirker brukes korset i prosesjoner fulgt av lys og røkelse. 
Korset blir bragt opp til alteret av en ministrant

Metodistkirken og lutherske kirker

I Metodistiske og Lutherske kirker bæres korset opp til alteret i starten av gudstjenesten, 
og fungerer deretter som alterkors under gudstjenesten. De som gjør altertjeneste bukker for korset, da det representere Guds nærvær ved alteret.

Den Norske kirke

I den norske kirke bæres alterkorset inn av klokkeren eller en annen frivillig foran prosesjoner på de store festdagene, samt ved spesielle anledninger (dåp, familiegudstjeneste etc.) Korset blir plassert ved alteret, men har ut over dette ingen spesiell funksjon under gudstjenesten.
Enfield Chase

Historie

Stedsnavnet Enfield Chase ble første gang dokumenter i 1325 som Enefeld Chacee; som chace of Enefelde i 1373, fra det mellomengelske ordet chace, «jakt», mens a chase har betydningen «eiendom benyttet for avl og jakt på ville dyr.»
Under Henrik II var sognet Edmonton og nabosognene for det meste dekket av skog. Denne skogen strakk seg fra City of London og omkring nitten km nordover. Enfield Chase var en del av den, og var eid av borgerne i London. 
Innen 1154 hadde området blitt en kongelig jaktpark, en chase. Først i begynnelsen av 1300-tallet fikk den navnet Enfield Chase. I flere århundrer tilhørte området første slekten de Mandeville og senere slekten de Bohun, mens eierne av herregårdene i Edmonton og Enfield krevde bruksrett. 
I 1777 ble det vedtatt en lov som avskaffet statusen som kongelig jaktområde. Enfield Chase dekket på det tidspunktet 34 km². Området ble delt opp mellom en rekke jordeiere, blant annet kongen, de lokale godseierne og flere sogn. 
Det meste av skogen er nå borte, men det har blitt plantet en del nye trær i Enfield Chase.
Changzhi

Historie

I oldtiden var området rundt Changzhi （medregnet Jincheng） kjent under navnet Shangdang.
Changzhi var åsted for Shangdangfelttoget, de første kamphandlinger mellom Kuomintang og Folkets Frigjøringshær etter at Annen verdenskrig var avsluttet. Felttoget begynte i august 1945 og pågikk til oktober. Det begynte da den lokale krigsherre i Shanxi, Yan Xishan, forsøkte å gjenerobre regionen fra kommunistiske styrker. Yans styrker ble til slutt beseiret av en hær anført av Liu Bocheng. Lius politiske kommissar var Deng Xiaoping. 
Felttoget endte med at Yans armé ble helt revet opp, og flesteparten av de som kapitulerte gitt senere over til å kjempe med kommunistene. Etter Shangdangfelttoget forble området i kommunistiske hender frem til slutten av den kinesiske borgerkrig i 1949.

Samferdsel

Kinas riksvei 207 løper gjennom prefekturet, både gjennom selve byen Changzhi (bydistriktene) og gjennom fylkene Lucheng og Licheng. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Kinas riksvei 208 ender opp i Changzhi. Den begynner i Erenhot i Indre Mongolia og fører via Jining og Datong og Taiyuan til Changzhi.
Wabasso replicatus

Utseende

Wabasso replicatus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Wabasso replicatus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Joakim Noah

Collegekarriere

Joakim Noah gikk på University of Florida i tre år før han kom til NBA. Her scoret han totalt 1 124 poeng og havnet på andreplass i Floridas rekordbøker da han traff 61,2 % av skuddene sine. Noah blokkerte 186 skudd og scoret gjennomsnittlig 12,0 poeng per kamp, tok i gjennomsnitt 8,4 returer per kamp og blokkerte i gjennomsnitt 1,8 skudd per kamp mens han gikk på colleget.

NBA-karriere

Joakim Noah ble trukket opp til NBA av klubben Chicago Bulls i første uttaksrunde som spiller nummer ni i draftet i 2007. Noah har spilt i klubben siden i posisjonen power forward, selv om det også hender han spiller center.
Noah utmerket seg ikke noe særlig sterkt før point guarden Derrick Rose ble trukket opp av Chicago. Sammen spiller de svært godt på banen, noe som viste resultater ved at Chicago Bulls kom seg til sluttspillet i 2009.
Noah ble senere i 2009 spurt om å spille for det amerikanske, det franske, det kamerunske og det svenske landslaget, men valgte omsider frankrike. Dette er høyst sannsynlig fordi han ville fått lite spilletid for USA, og at han hadde liten tro på internasjonal seier med de andre landslagene.
Mount Blunt

Mount Blunt er et avrundet, isdekt fjell som rager 1 500 moh. ved vestsiden av Weyerhaeuserbreen, på østsiden av Antarktishalvøya.
Fjellet ble fotografert fra luften av U.S. Antarctic Service (USAS) den 28. september 1940. Det ble grovt kartlagt av Falkland Islands Dependencies Survey (FIDS) i desember 1958, og kartlagt på ny i november 1960. Det ble navnsatt av UK Antarctic Place-Names Committee (UK-APC) etter Edmund Blunt (1770–1862), en amerikansk forlegger av kart og farvannsbeskrivelser. Bedriften hans ble overtatt av den amerikanske regjeringen og dannet kjernen i U.S. Hydrographic Office (fra 1972 Defense Mapping Agency Hydrographic Center).
Marie Monsen

Bakgrunn

Marie Monsen var datter av modellsnekker Johannes Monsen (1850–1938) og motesyerske Gjertrud Olsen (1847–1941). Hun ble utdannet lærer i Bergen, og opplevde å bli kalt til å være misjonær i Kina. Hen ble sendt ut av Kinamisjonsforbundet.

Misjonær

Hun ankom Kina 1. september 1901, og det innledet 30 år som pionermisjonær i landet. I sin tredje periode i Kina ble hun fra 1927 til 1932 en viktig lederskikkelse under en stor kristen vekkelse som gjorde henne internasjonalt kjent. 
Hun var svært populær hos misjonsfolket samtidig som hun hadde synspunkter som ble møtt med skepsis. Ikke alle likte Marie Monsens likestillingsarbeid og den sterke posisjonen hun fikk hos misjonsfolket. I Kinamisjonsforbundet var det vanlig at kvinnelige misjonærer fikk tale på misjonsmøtene, men dette ble likevel tungt å bære for enkelte tilknyttet forbundet. Motstanden toppet seg da hun i 1935 tok gjendåp, sannsynligvis i Den frie evangeliske forsamling i Bergen, etter å ha sluttet som misjonær. I spørsmålet om vanndåpen og åndsdåp var hun kommet frem til overbevisninger som avvek fra tradisjonell luthersk lære. Etter det fikk hun ikke mange oppdrag fra arbeidsgiveren Norsk Luthersk Misjonssamband.

Vekkelsespredikant, forfatter

Etter at hun forlot Kina, og etter noen år som omreisende vekkelsespredikant, dro Marie Monsen hjem for å stelle sin syke mor og far. Her virket hun som forbeder og forfatter fram til sin død i 1962, og hennes tid som misjonær var over. 
Marie Monsen bodde i sine eldre år i Nesttun, og skrev flere bøker om opplevelsene sine, blant annet om reisene, bønnesvarene og ukene som fange hos sjørøvere.

Minnebauta

I 2001 ble det reist en bauta på Solheim kirkegård i Bergen til minne om Marie Monsen.
Reiseledsagerne

Motiv

Bildet viser to fornemt kledde brunetter som sitter mot hverandre i en trang, føsteklasses togvogn. De voluminøse, grå silkekjolene er indentiske, reisehattene som ligger foran og ved siden av dem, likeså. Begge reisende bærer sorte chokers om halsen. 
Kvinnene er plassert symmetrisk på grønnlige seter på hver side av vognens tredelte vinduer, som har gardiner til å trekke for. Symmetrien brytes dog av at kvinnen til venstre sitter tilbakelent med lukkede øyne ved siden av en fruktkurv, mens kvinnen til høyre leser med en bukett blomster ved sin side. Ingen av kvinnene lar seg distrahere av det sydfranske kystlandskapet med en mindre by utenfor. At vognen er i bevegelse kan ses på rullegardinens pompong som svinger mot venstre.

Bakgrunn

Egg selv reiste ofte til Frankrike og til landene rundt Middelhavet i forsøk på å lindre sin astma. Bildet med de to reiseledsagerskene var et av de siste Egg malte, innen han døde i 1863.
Maleriet tilhører Birmingham Museum and Art Gallery og ble innkjøpt i 1956 med støtte fra John Feeney Bequest Fund.
Protektorat

Et protektorat er en stat som har avstått deler av sin suverenitet til en annen stat. Betegnelsen dekker en rekke forhold, men brukes typisk om stater som har avstått full eller delvis kontroll over utenrikssaker, men beholdt stor grad av selvstendighet i indre saker. Protektorat kan oppstå som følge av at den dominerende staten truer med eller benytter makt, eller når den svakere staten ser fordeler (vanligvis militær beskyttelse) i ordningen. Ofte er uttrykket brukt eufemistisk og statusen er nært beslektet med et lydrike. 
Et protektorat skiller seg fra biland og kolonier fordi protektoratet beholder sin suverenitet (skjønt ofte kun i navnet), protektoratets territorium er klart avgrenset fra den beskyttende statens og protektoratets borgere ikke blir undersåtter i den beskyttende staten. I begynnelsen er den beskyttende statens muligheter til å blande seg i protektoratets indre anliggender vanligvis regulert ved traktat. Protektoratet har imidlertid små muligheter til å motsette seg forsøk på større kontroll fordi det ikke har tilgang til diplomatiske kanaler.
Linghem

Linghem er et tettsted i Linköping kommune i Östergötlands län i Östergötland i Sverige. I 2010 hadde tettstedet 2 804 innbyggere. Linghem ligger 15 kilometer øst for Linköping og har en jernbanestasjon.
Eracon

Utseende

Middelsstore, mørkt brune eller gråbrune smygere med små, hvite flekker på forvingene. Bakvingene kan være mer eller mindre hvite eller gulaktige. Larvene er nakne og brunlige eller brunlig grønne.

Levevis

Larvene lever på busker og trær i kattostfamilien (Malvaceae).

Utbredelse

Slekten er neotropisk og forekommer i Sør- og Mellom-Amerika.
Folkevalgte i Sørum (2015–2019)

Den politiske ledelsen i Sørum kommune har i perioden 2015–19 vært styrt av et flertall bestående av Høyre, Fremskrittspartiet, Venstre, Kristelig folkeparti og Senterpartiet. Opposisjonen består av Arbeiderpartiet, Sosialistisk venstreparti og Miljøpartiet De Grønne. Ordfører er Marianne Grimstad Hansen fra Høyre, og varaordfører er Anette Carnarius Elseth fra Fremskrittspartiet. Sølve Sesseng er valgt til varaordfører i Elseths permisjonstid som politisk rådgiver i Erna Solbergs regjering. 
For oversikt over den politiske ledelsen i perioden 2011 til 2015, se Folkevalgte i Sørum (2011-2015)
South Andaman (distrikt)

Demografi

Ved folketellingen i 2011 var det 237 586 innbyggere i distriktet, mot 208 471 i 2001. Den urbane befolkningen utgjør 55,89 % av befolkningen.
Barn i alderen 0 til 6 år utgjorde 9,94 % ved folketellingen i 2011 mot 11,84 % i 2001. Antallet jenter i den alderen per tusen gutter var 961 i 2011 mot 982 i 2001.
Gina Oselio

Bakgrunn

Hun var datter av salmaker Even Pedersen Aas (1819–1897) og Nicoline Engelstad, de bebodde Kirkegata 7 der han hadde sitt salmakeri.  Fra 1893 til 1909 var hun gift med teatersjef Bjørn Bjørnson (1856–1942) som var sønn av Bjørnstjerne.
Ingeborg Aas ble oppdaget av Johanne Juell (1847–1882), gikk i lære hos den svenske Fritz Arlberg (1830–1896), som var gjesteoperist i Kristiania 1874-77, hos Fredrika Stenhammar (1836–1880) i Stockholm 1877-79.

Sangerinne

Hun debuterte ved Kungliga Operan 1879 slik at den femti år gamle kong Oscar II (1829–1907) utnevnte henne til hofsangerinde og finansierte videre studier fra 1882 hos den tyske mezzosopranen Mathilde Marchiesi (1821–1913) som i 1881 hadde åpnet skole i Rue Jouffroy i Paris.  Hun ble  svært kjent i Europa, og det var omkring 1882 at hun under Italiaturnéene antok artistnavnet Gina Oselio.
I Norge ble hun på 1890-tallet kjent som den første Carmen, selv om det var som Marguerite i Faust hun på Bankplassen (Oslo) kunne Norgesdebuterte i 1891. Oselio hadde nemlig høsten 1899 blitt kjent med sin første ektemann i Akersgaten 3, og han var instruktør ved Christiania Theater. 
Carmen fortsatte hun med fra 1899 hos ektemannen Bjørn Bjørnson sitt nyåpnede Nationaltheatret. Senere ble hun det første æresmedlem i Norsk Operasangerforbund.  
Gina ble syk, men maktet likevel en 40-årsturné i 1917 med den unge Sverre Jordan (1889–1972) bak pianoet.
Studentfestivalen i Oslo (STUDiO)

Studentfestivalen i Oslo (STUDiO) er en kulturfestival i Oslo, tilknyttet Det Norske Studentersamfund. Festivalen blir arrangert ved semesterstart i august hvert år. STUDiO består blant annet av konserter, debatter, kino, teater, quiz, rebusløp, sang, fest, foredrag, konkurranser og grilling.
I 2009 hadde STUDiO over 100 små og store arrangementer, fordelt på egne arrangementer på Studentersamfundet og aktivitet i regi av andre studentforeninger ved Universitetet i Oslo. Totalt var det nærmere 30 000 besøkende på STUDiO 2009.

Organisasjon

Studentfestivalen i Oslo er organisert som et utvalg direkte under styret i Det Norske Studentersamfund. Festivalen består av et styre som arbeider med forberedelser i omtrent et år, og 200-300 frivillige som arbeider under selve festivalperioden. Festivalsjef, nestsjef og økonomisjef velges på generalforsamling i DNS, resten av styret plukkes ut av av leder.

Historikk

Studentfestivalen ble først arrangert i 1989 som Oslo Studentfestival på initiativ fra Tormod Carlsen, dengang formann i Det Norske Studentersamfund. Initiativet ble tatt for å presentere det ikke-faglige tilbudet til nye studenter på Universitetet i Oslo, ved å samle de ca. 300 foreninger og organisasjoner som holder til på campus og invitere til deltagelse, aktiviteter, sosiale arrangement og konserter.